Nu er der godt nyt til dem, der har savnet plads på flyene mellem Aalborg og København. SAS kommer nemlig med yderligere ti afgange fordelt på tidspunkter om aftenen samt ekstra morgenafgange. Fem fra Aalborg og fem fra København. I tillæg til de nye afgange sætter SAS større fly ind på efterspurgte tidspunkter. Det bliver de større Airbus og MD fly med plads til 198/150 rejsende, der kommer til at erstatte de mindre CRJ-fly med 50 eller 88 sæder. Kombinationen af større fly og flere afgange vil i september alene give kunderne ca. 30 % flere sæder end det, der var tilgængeligt i maj, hvor Cimber Sterling stoppede med at flyve på ruten. Udvidelserne giver i alt 106 ugentlige afgange mellem de to byer.
Fra efteråret er der flere afgange at vælge imellem, når man skal flyve mellem København og Aalborg.